לוח המשחקים ב-NBA: הדרבי של LA במשחק ה-1
יום שבת, 07.12.2019 שעה 12:11
לברון ודייויס מול לנארד וג'ורג' כבר ב-22 באוקטובר, גם מילווקי - יוסטון. דייויס מול האקסית ניו אורלינס ב-27 בנובמבר, ומתי לברון שוב בקליבלנד? (0 תגובות)
12/08/2019 22:48 מאת מערכת ONE
קרי, הארדן, לנארד ודייויס (רויטרס)
לוח המשחקים של ה-NBA לעונת המשחקים הקרובה פורסם היום (שני) במלואו וזימן כמה מפגשים מאוד מעניינים, כאשר כעת נחשף מתי כל כוכבי הליגה שעברו הקיץ לקבוצה אחרת יפגשו את האקסית שלהם, וגם מועדים של קרבות פיקנטיים נוספים פורסמו. כדאי שתפתחו יומנים.
כבר במחזור הפתיחה אנחנו מקבלים את הדרבי הלוהט של לוס אנג’לס, כאשר הקליפרס, קבוצתם החדשה קוואי לנארד ופול ג’ורג’ תפגוש את הלייקרס של לברון ג’יימס ואנתוני דייויס. בנוסף, האלופה טורונטו תתמודד בתחילת המסע להגנה על התואר שלה מול ניו אורלינס וזאיון וויליאמסון, מי שנבחר כמספר 1 בדראפט האחרון. שני המשחקים הללו יהיו ב-22 באוקטובר.
קרבות מעניינים נוספים שנקבל כבר בפתיחה הם בין מילווקי שסיימה את העונה הסדירה אשתקד בפסגה לבין ג’יימס הארדן, ראסל ווסטברוק ויוסטון. 24 באוקטובר, בנוסף למפגש הנ”ל, יזמן קרב לוהט גם בין הקליפרס לגולדן סטייט, כאשר סטפ קרי יפגוש שוב בדוואי לנארד לו נכנע בגמר של אשתקד.
במחזור של חג המולד נקבל דרבי נוסף של לוס אנג’לס ומפגש בין יוסטון לגולדן סטייט שנפגשו בפלייאוף בארבע מחמש השנים האחרונות. דייויס יגיע למפגש מול האקסית ניו אורלינס עוד קודם לכן ב-27 בנובמבר, כשבאותו התאריך קיירי אירווינג וברוקלין יגיעו למשחק מול בוסטון. ומה עם הקאמבק של לברון ג’יימס לקליבלנד אתם שואלים? ובכן, המשחק המסקרן ייערך ב-26 במרץ. שווה לחכות.